Olen Sid Roth. Tervetuloa maailmaani, joka on luonnollisesti yliluonnollinen.
Vieraani oli jumalanpilkkaaja, joka kielsi Jumalan voiman.
Nyt hän käyttää kaikkia yliluonnollisia lahjoja ja sanoo, -
että olemme astumassa palavan pensaan aikakauteen.
Kaikki viivästykset on korjattu ja tahti vain kiihtyy.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Olen aivan innoissani. Pyhän Hengen läsnäolo studiossa on todella vahva.
Pyydän, että Israelin Messiaan veri tulee jokaisen katsojan ylle.
Luovutan tämän studion täysin Sinulle, Pyhä Henki.
Jumala, ota ohjelma käyttöösi ja näytä meille kirkkautesi.
Robert Hotchkinilla oli kaikki, minkä piti tehdä hänet onnelliseksi, -
mutta mitä pinnan alla oikeasti tapahtui, Robert?
Minut kasvatettiin uskomaan, että jos saavuttaisin tietyt asiat, -
hyvän aseman, työpaikan ja tulot, olisin onnellinen, ja saavutin ne.
Silti jotain puuttui. Elämäni oli yhtä tunteiden vuoristorataa.
Oli todella hyviä päiviä, mutta aina oli myös huonoja päiviä.
Halusin pois siitä vuoristoradasta.
Olin tehnyt kaiken, mitä piti, mutta en saanut haluamaani.
Kun olin lapsi, tv:ssä sanottiin, että miljonäärit ovat onnellisia, -
mutta elämän tärkeimpiä asioita ei voi ostaa rahalla. - Ei niin.
Eräänä päivänä olit metsässä.
Olin lähestulkoon lopettanut työt ja elin metsämökissä Montanassa.
Tiesin, että oli jotain enemmän, -
mutta etsin sitä New Agesta, ihmisen potentiaalista ja huumeista.
Sain huippukokemuksia, mutta ne haihtuivat aina.
Koin tyydytystä hetken, mutta se ei koskaan kestänyt.
Etsin kaikkialta paitsi kristinuskosta.
Olin hylännyt kristinuskon täysin ja pilkannut Jeesusta.
Jumala, jonka olin sivuuttanut ja jota olin pilkannut 40 vuotta, -
ilmestyi minulle yhtenä päivänä, kun pilkoin puita Montanassa.
Minulla oli ollut vaikeaa, tunteiden vuoristorata oli voimakas.
Tuo Jumala sulki minut läsnäoloonsa -
ja sanoi: "En suostu olemaan rakastamatta sinua.
Ensi kertaa koko elämäni aikana Jumala, jota olin pitänyt myyttinä -
ja satuhahmona, halusi vain kertoa, miten paljon Hän minua rakasti.
Yhtäkkiä ymmärsin, että juuri tätä olin etsinyt, -
tätä rakkautta ja hyväksyntää vain siksi, että olen olemassa.
Pystyin näkemään itseni niin kuin Hän näki minut. - Katsokaa, -
miten hyvä Jumala oli häntä, ei-uskovaa kohtaan.
Jumala tuli hänen luokseen, ja mitä Hän sanoikaan?
"En suostu olemaan rakastamatta sinua." Ja siinä hetkessä -
Hänen jumaluutensa ja ikuisen ihmeellisyytensä keskellä -
kerroin Hänelle jokaisen ilkeän, itsekkään ja loukkaavan asian, -
jonka olin tehnyt, ja Hän vastasi aina: "En suostu olemaan rakastamatta."
Mitä tapahtui seuraavana päivänä? - Koska olin etsinyt onnea pitkään, -
tiesin, että jotain oli todella tapahtunut, mutta illalla laskin sen -
vain jälleen yhdeksi kokemukseksi. Ajattelin, ettei tämäkään kestäisi.
Seuraavana päivänä sain vaikean puhelun ja löin puhelimen kiinni.
En halunnut ajatella enkä kokea sitä, vaan päätin ajatella jotain muuta.
Ensin tiskasin, mutta koska asuin yksin mökissä, tiskattavaa oli vähän.
Sitten päätin laittaa musiikin kovalle. Otin pari askelta stereoita kohti, -
mutta ennen kuin pääsin niiden luo, tunsin, että vatsaani osui sähköisku.
Tunsin, että suustani lensi jotain ulos, mutta en nähnyt mitään.
Putosin polvilleni ja aloin itkeä. Itkin kolme tuntia lähes hallitsemattomasti.
Kun se loppui, nousin keittiön lattialta läpimärkänä kyynelistä.
Tuntui kuin olisin noussut veden alta pintaan.
Vedin syvään henkeä, ja heti kun tein niin, -
oma ääneni sanoi jostain syvältä: "Jeesus, jos olet yhtä todellinen -
kuin eilen metsässä tuntui, en halua enää tehdä tätä yksin.
Haluan, että tulet sisimpääni. Haluan apuasi."
Hän tuli tulvimalla ja kaikki muuttui.
Se oli jotain, mitä Robertin kaltainen ihminen ei koskaan unohda.
Hän on todella kiitollinen mies. Olet löytänyt kiitollisuuden voiman.
Kiitollisuus tuo moninkertaistumisen. Olin kiitollinen Jumalan rakkaudesta -
ja hyväksynnästä ja kiitin Häntä siitä. Silloin koin sitä aina vain enemmän.
Ei Jumala antanut sitä lisää hyvyyteni ja kiitollisuuteni vuoksi, -
vaan kiitollisuus lisäsi kykyäni kokea sitä, mikä kuului jo minulle.
Synnin kanssa tämä ei tehoa, tai se toimii väärään suuntaan.
Opin, että kun kiitin Jumalaa, vaikken tiennyt, mitä oli tekeillä, -
sillä tiesin, että Hän oli paikalla, heti ensimmäisenä tuli rauha.
Rauha kasvoi, ja pääsin takaisin uskon paikalle.
Uskoni siihen, että Jumala oli paikalla, vahvistui, -
ja usko vahvisti Valtakunnan totuutta ja todellisuutta elämässäni.
Kiitoksemme siis saa aikaan kasvua.
Se, mikä on jo meidän Kristuksessa, kasvaa ja alkaa toimia ympärillämme.
Älkää unohtako sitä.
Sitten Jumala antoi Robertille ilmestyksen taivaasta -
siitä voimasta, joka on ulottuvillamme. Kuitenkin useimmat meistä -
eivät vaella tuossa voimassa, joka on ulottuvillamme.
Se tulee muuttumaan kohdallasi. Palaamme pian.
Yliluonnollista-ohjelma jatkuu hetken kuluttua.
Juutalainen mediajohtaja yritti täyttää sisäistä tyhjyyttään rahalla, -
maineella ja vaikutusvallalla, tuloksetta. Hän lensi yksityiskoneella -
ja tuotti maankuulua radio-ohjelmaa, mutta elämä tuntui tarkoituksettomalta.
Sitten hänen elämänsä muuttui.
Haluatko tietää, mikä muutti sen? Pohditko, onko tässä kaikki?
Ruudulla näkyvästä osoitteesta voit lukea, miten tämä tositarina päättyi.
Tuntuuko sinusta, ettei Jumala kuuntele rukouksiasi tai puhu sinulle?
Minäkin olen kokenut sen, samoin kaikki vieraani.
Tästä osoitteesta voit katsoa sellaisten vieraiden haastatteluja, -
jotka ovat keksineet, miten rukoilla pysäyttämättömiä rukouksia.
Saat myös tietoa ilmaisesta GodTalk-rukoussovelluksestamme, -
jossa voit jättää rukouspyyntöjä. Sinun on jo aika saada läpimurtosi!
Yliluonnollista-ohjelma jatkuu.
En ole koskaan kuullut mitään tällaista, ja olen kuullut monenlaisia asioita.
Kun Robert täyttyi Pyhällä Hengellä, hänen oli vaikea ottaa sitä vastaan, -
koska hän on niin älyllinen ihminen. Kerro, mitä tapahtui.
Kuten sanoin, tulin uskoon mökkini ulkopuolella ja mökissäni Montanassa.
Olin yksin Raamatun ja Pyhän Hengen kanssa. Luin Hengen kasteesta -
ja kielillä puhumisen lahjasta. Halusin sen ja rukoilin sitä joka ilta.
En tiennyt, miten rukoilla sitä, mutta näin sen Sanassa ja uskoin siihen.
Koska en käynyt lapsena kirkossa, en tiennyt, miten rukoilla.
Olin nähnyt maalauksen pojasta polvistuneena sänkynsä viereen, -
joten lähes 40-vuotiaana miehenä polvistuin ja laitoin kädet näin.
Lopuksi sanoin: "Jumala, haluan Hengen kasteen ja kielten lahjan."
Kuvittelin, että minun piti pitää leukani tarpeeksi löysällä, -
että Hän voisi ottaa sen hallintaansa. Jumala varmaan nauroi minulle, -
koska joka ilta rukoukseni jälkeen tein näin ja sanoin: "Olen valmis, Jumala."
Ihan totta. Yritin pitää leukani löysänä, että Jumala voisi hallita sitä.
Mitään ei tapahtunut. Varmaan arvaatte, miksi.
Eräänä iltana olin reissussa, mutta tein sielläkin tätä samaa.
Yhtäkkiä Herra vei minut armossaan näkyyn, koska tämä ei toiminut.
Näyssä olin koululuokassa, kuin ensimmäisellä luokalla, -
kun lapsena opettelin lukemaan. Seinällä oli aakkosjuliste.
Silloin lapsena siinä luki tietysti Aa Bb Cc ja niin edelleen.
Nyt se näytti erilaiselta. Siellä luki A b a. Ajattelin, että tämä on väärin.
Kuulin hiljaisen äänen, jonka olen oppinut kuuluvan Pyhälle Hengelle.
Hän sanoi: "Sano se." Ajattelin, että selvä on, ja luin taululta: -
"Abakenosaywa". Minulla ei ollut aavistustakaan siitä, mitä se oli.
Seuraavaksi Hän sanoi: "Sano se uudestaan."
Nyt teksti muuttui digitaaliseksi merkkijonoksi niin kuin silloin, -
kun 90-luvulla työskentelin pörssissä.
Pohdin, halusiko Jumala minun sijoittavan näihin yrityksiin.
Hän sanoi: "Sano se." "Abakenosaywa."
"Sano se uudestaan." "Abakenosaywa."
Jumala on todella henkilökohtainen ja tietää, miten puhua jokaiselle.
Lapsena en käynyt kirkossa enkä lukenut Raamattua.
Sen sijaan luin kaikki DC- ja Marvel- supersankarisarjakuvat, jotka löysin.
Rakastin supersankareita. Suosikki- hahmoni oli Ihmeneloset-sarjan Liekki.
Hän sanoi aina: "Tuli ja leimaus!", räjähti liekkeihin ja lähti seikkailuun.
Nyt siis rukoilin tietämättäni kielillä.
Yhtäkkiä Pyhä Henki kuiskasi minulle: "Sano: 'Tuli ja leimaus!'"
Niinpä sanoin: "Abakenosaywa. Tuli ja leimaus!"
Hengessä näin, että räjähdin liekkeihin.
Ihmettelin, mitä se oikein oli, ja Jumala puhui minulle: -
"Sinut on kastettu Hengen tulella, ja olet saanut kielten armolahjan, -
ja sinä itse sen sanoit." Lähestyin asiaa niin järjellisesti, -
että Hänen piti vapauttaa minut mielestäni, jotta sain sen, mitä pyysin.
Se on todella helppoa, kun olet Jumalan lapsi ja syntynyt uudesti.
Johtaisitko ihmiset rukoukseen, että he tuntisivat Messiaan niin kuin sinä?
Tietysti. Julistan, että Messias Jeesus, joka rakasti minua niin paljon, -
että antoi syntini anteeksi ja tuli kertomaan rakkaudestaan, -
sulkee sinut rakkauteensa nyt. Huku Hänen sydämensä täyteyteen, -
jotta saat pelastusvarmuuden siitä, että Jumala rakastaa meitä -
ja osaa kohdata meidät ja puhua meille juuri oikein.
Pyydän, että sinäkin saat tuon kokemuksen. Silloin voit vain -
sanoa niin kuin minäkin: "Messias Jeesus, otan Sinut vastaan."
Näin helppoa se on. - Niin on.
Ota ensimmäinen askel. Arvaa, mitä minä sanoin. "Jeesus, auta."
Pyydä sitten, että Pyhä Henki täyttää sinut.
Et ehkä näe tekstiä, joka juoksee edessäsi, -
mutta sinun tarvitsee vain edetä lapsenkaltaisessa uskossa.
Jos et sano sitä ääneen, kukaan ei tee sitä puolestasi. Sinulla on oma tahto.
Jos et ääntele suomeksi sitä, mitä aivoissasi on, et puhu mitään.
Jos et ääntele sitä, mitä hengessäsi eli vatsassasi on, et puhu mitään.
Puhu vain uskossa ja päästä kielesi vapaaksi.
Kerro ilmestyksestä tulipiireistä, jonka näit.
Ihmeellinen asia voimapiireissä on, että Jumala alkoi opettaa siitä, -
kun olin aivan voimaton. Olin kamppaillut jo 12 vuotta -
pahojen terveysongelmien kanssa, jotka uuvuttivat minut.
Olin kuihtumassa pois ja niin heikko, etten jaksanut nostaa päätäni tyynystä.
Juuri tässä vaiheessa Pyhä Henki tuli ja alkoi opettaa minulle siitä, -
miten voin elää voimapiireissä, jotka ovat ulottuvillamme Kristuksessa.
Jumala sanoi sinulle, että elämme palavan pensaan aikaa.
Siitä minulle tulee mieleen Mooses. Hän näki pensaan, joka oli tulessa, -
mutta pensaassa paloi kuin ikuinen tuli.
Se ei tuhonnut pensasta, vaan paloi vain. Siitäkö puhut?
Jumala kertoi, miksi tuli paloi, mutta ei polttanut pensasta.
Se johtui siitä, että se oli Jumalan läsnäolo tässä hetkessä.
Nuotio palaa normaalisti loppuun, koska aika kuluu.
Mooses oli nähnyt tulipaloja, mutta tässä oli jotain erilaista.
Se oli Jumalan voima tässä hetkessä. Mieti, mitä Moosekselle tapahtui.
Hän oli ollut 40 vuotta erämaassa. Karjalaumakaan ei ollut hänen.
Palavan pensaan hetkellä Jumala muistutti Moosesta siitä, kuka Hän on -
ja siitä, kuka Mooses oli ja mihin hänet oli kutsuttu.
Sitten Jumala antoi Moosekselle yliluonnollisen voiman astua siihen.
Tätä Jumala tekee ihmisten parissa palavan pensaan aikakautena.
Hän muistuttaa sinua siitä, kuka Hän on, kuka sinä olet -
ja käsittelee kaikki esteet, ongelmat ja häiriöt, -
joiden takia olet jäänyt kutsusta paitsi tai sotkenut asiasi.
Kaikki se palaa Jumalan palavan pensaan läpimurtavassa tulessa.
Mainosten jälkeen Robert tekee jotain, -
mutta vain jos te siellä kotona ja te täällä studiossa haluatte.
Pyydän häntä rukoilemaan teille palavan pensaan kokemusta -
ja kaikkia voimapiirejä, joita elämässänne tarvitsette.
Yliluonnollista-ohjelma jatkuu hetken kuluttua.
Jumalan yliluonnollisuus ei tunne rajoja.
Nyt voit saada varustusta läpimurtoon milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse taas uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Yliluonnollista-ohjelma jatkuu.
Olemme puhuneet voimapiireistä. Niitä on niin monia erilaisia.
Kerro yhdestä niistä ehkä omasta kokemuksestasi.
Suosikkini on ehkä ihmeiden tekemisen voima.
Luulemme, että ihmeet ovat vaikeita tai superhengellisiä. Eivät ne ole.
Valtakunta on yksinkertainen. Avain tähän voimapiiriin astumiseen -
on sen nimessä: ihmeiden tekemisen voima.
Meille ei ole annettu ihmeiden voimaa, vaan ihmeiden tekemisen voima.
Tekemistä tarkoittavalla sanalla energeo on kaksi eri merkitystä, -
olla väkevä ja olla aktiivinen. Avain ihmeiden tekemisen voimaan -
ja siinä väkeväksi kasvamiseen on yksinkertaisesti vain olla aktiivinen, -
lähteä liikkeelle ja tehdä asioita, rukoilla paranemisten puolesta.
Tulee mieleen Jaak. 2:26: "Sillä niin kuin ruumis ilman henkeä on kuollut, -
niin myös usko ilman tekoja on kuollut." Sama pätee päinvastoin.
Usko, jossa ovat mukana Raamatun mukaiset teot, -
on Jumalan elämä. Pidän tästä. Jatka vain. - Hyvä puoli tässä on, -
ettei tarvitse kokea itseään väkeväksi, sillä olemme sitä jo yliluonnollisesti.
Voin itsekin kertoa, ettei minusta usein tunnu miltään, -
mutta olen aktiivinen ihmeiden tekemisessä ja siksi väkevä.
Näin olen saanut vaikuttavimmat, uutta luovat ihmeeni.
Rukoilin pahasti vammaisten, syntymättömien kaksosten puolesta.
Lääkärien mukaan vauvat kuolisivat synnyttyään, ja heitä oli turha nimetä.
En tuntenut mitään, mutta tiesin, että Jumala on minussa ja voi toimia.
Rukoilin vauvojen puolesta yksinkertaisen rukouksen, -
ja kuukauden sisällä sain kuulla, että uusimmassa ultratutkimuksessa -
vauvat olivat kohdussa täydellisen terveitä.
Minulla on kuva näistä terveistä 5-vuotiaista tytöistä.
Sinä olet lahjakas, mutta yritätkö sanoa, että jokainen uudestisyntynyt -
ja Jumalan Hengellä täyttynyt ihminen -
voi toimia tässä ihmeiden tekemisen voimapiirissä?
Kyllä. Sanoit, että olen lahjakas. Olen lahjakas vain siksi, -
että olen saanut Pyhän Hengen lahjan niin kuin kaikki tekin. Pystytte siihen.
Osa palvelutyötäni on osoittaa, että kaikki, mitä Jumala on sanonut, -
on totta ja että Hän voi tehdä sen kenen kautta vain.
Minussa ei ole mitään erityistä. - Saat panna itsesi likoon.
Haluan, että rukoilet kirkkauden piirien puolesta.
Haluan, että jokainen katsoja niin täällä studiossa, -
kotona tai missä ikinä olettekin, -
saa kokea Jumalan läsnäolon.
Haluan, että he saavat käyttää lahjaa, jonka he kuvittelivat olevan -
vain televisiossa esiintyvien ihmisten ulottuvilla. Rukoilisitko?
Jumala, kiitos, että olet halunnut jo kuudennesta päivästä alkaen -
luoda suhteen ihmisten kanssa, tuovat Sinut selvästi esiin.
Pyydän nyt ihmisille hyvyytesi täyteyttä, joka on kirkkautesi.
Anna rakkautesi täyttää jokainen katsoja aalto toisensa perään, -
jotta he muistavat, kuka Sinä olet ja mihin Sinä pystyt.
Lisäksi he saavat rohkeuden astua siihen, mitä he ovat Sinussa -
ja kanssasi ja mihin he pystyvät nimesi kunniaksi.
Kiedo heidät siihen kirkkauteen ja rakkauteen, innoita heitä -
ja sytytä heidät lähtemään liikkeelle ja tekemään ihmeitä nimesi kunniaksi.
Jumala on antanut sinulle kolme profeetallista varoitusta.
Kertoisitko niistä lyhyesti? - Toki. Jumala antoi nämä varoitukset, -
jotta pysyisimme oikealla tiellä ja tuotteliaina näinä tärkeinä aikoina.
Ensimmäinen varoitus on: Varjelkaa sydämenne Jumalassa.
Vihollinen tavoittelee uskoamme ja haluaa meidän luopuvan siitä.
Jumala ei halua, että teemme saman virheen kuin apostolit veneessä.
He sanoivat: "Etkö välitä siitä, että hukumme?" Kyllä Jumala välittää.
Toinen varoitus on: Varjelkaa sydämenne toistenne suhteen.
Vihollinen on paljon meitä tietoisempi yhteyden voimasta, -
mikä on myös yksi voimapiiri. Ehkä olette huomanneet, -
että Messiaaseen uskovat ovat kääntyneet toinen toisiaan vastaan, -
koska vaikka yksikin mies tai nainen Jumalassa on vahva, -
yhteydestä seuraa Jumalan valtakunnan logaritminen kasvu.
Raamatun mukaan yksi saa liikkeelle tuhat ja kaksi 10 000.
Yhteys on Jumalan laskeutumispaikka, Ap. t. 2. Varjele suhdettasi uskoviin.
Viimeinen varoitus on: Tänä sodankäynnin aikakautena -
meidän on opittava käsittelemään menetyksiä näkemättä niitä tappioina.
Esimerkiksi Jeesuksen ristinkuolemaan liittyi menetyksiä.
Maria menetti poikansa läsnäolon. Opetuslapset eivät ymmärtäneet, -
mitä oikein tapahtui, ja pakenivat tai luopuivat, mutta se ei ollut tappio.
Se oli historian suurin voitto. Sodassa koetaan menetyksiä, -
mutta emme saa kieltää niitä, koska se johtaa katkeruuteen ja apatiaan.
Meidän pitää käsitellä ne, mutta niin, ettemme näe niitä tappioina.
Vihollinen toivoo sitä, koska silloin luovumme Jumalasta ja uskosta -
ja lakkaamme rukoilemasta, välittämästä ja julistamasta.
Vihollinen on kauhuissaan siitä, mitä Messiaan ruumis voi tehdä.
Se koskee sinua! Saat tehdä suuria Kuninkaallemme ja Jumalallemme!
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Monet katsojat ovat kokeneet ihmeitä ja paranemisia katsottuaan ohjelman.
Ohjelmassa rukoiltiin olkapään paranemista. Otin sen vastaan.
Oikea olkapääni oli kipeä. En voinut nukkua oikealla kyljelläni.
Rukouksen jälkeen olen voinut nukkua oikealla kyljelläni ongelmitta.
Jos ohjelma on koskettanut sinua, kerro siitä tässä osoitteessa.
Ensi viikolla ohjelmassa: -
Kuvittele, että voisit tehdä yhteistyötä Jumalan salaisen aseen kanssa.
Näytän, miten voit vapauttaa enkelien arvovallan uniesi ja rukoustesi kautta.
Olen Jamie Galloway. Liity seuraani ensi jaksossa, niin opetan, -
miten voit saada enkelit toteuttamaan Jumalan tahtoa elämässäsi kanssasi.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki